
ΕΦΗΜΕΡΙΙ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ _ Αρ. Φύλλου 163 

ΙΟΑυγούστου 1999 


ΑΠΟΦΑΣΕΙ Σ 

Πράξη Διοικητή αριθ. 2449/5.8.99 

Διαδικασία χορήγησης συναλλάγματος από τις τράπεζες 
για τρέχουσες συναλλαγές με το εξωτερικό και για κί¬ 
νηση κεφαλαίων. 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Αφού έλαβε υπόψη: 

α) το Ν. 2548/19.12.97 «Ρυθμίσεις για την Τράπεζα της 
Ελλάδος», 

β) το άρθρο 1 του Ν. 1266/2.7.82, «Όργανα ασκήσεως 
της νομισματικής, πιστωτικής και συναλλαγματικής πολι¬ 
τικής και άλλες διατάξεις», 
γ) το άρθρο 2 του Α. Ν. 1837/12.6.51, 
δ) τα ΠΔ 96/23.3.93 και 104/14.5.94, 
ε) την ΠΔ/ΤΕ 2344/19.12.94 και την ΠΔ/ΤΕ 2302/16.5.94, 
όπως ισχύει, σχετικά με τη διαδικασία χορήγησης συναλ¬ 
λάγματος από τις τράπεζες για τρέχουσες συναλλαγές 
με το εξωτερικό και για κίνηση κεφαλαίων, 
στ) την ΠΔ/ΤΕ 2416/28.7.97 σχετικά με τις καταθέσεις 
κατοίκων σε συνάλλαγμα σε πιστωτικά ιδρύματα που λει¬ 
τουργούν στην Ελλάδα, 

ζ) το Ν. 2331/24.8.95 «Πρόληψη και καταστολή της νο¬ 
μιμοποίησης εσόδων από εγκληματικές ενέργειες και άλ¬ 
λες ποινικές διατάξεις - Ολομέλεια του Αρείου Πάγου- Δι¬ 
αιτησίες και άλλες διατάξεις», 
η) τις Οδηγίες της Τράπεζας της Ελλάδος για την Κα¬ 
τάρτιση του Ισοζυγίου Εξωτερικών Συναλλαγών, 
θ) τη σκοπιμότητα περαιτέρω απλούστευσης της διαδι¬ 
κασίας χορήγησης συναλλάγματος για πληρωμές που α¬ 
φορούν τρέχουσες συναλλαγές με το εξωτερικό και για 
κίνηση κεφαλαίων, 

ΑΠΟΦΑΣΙΣΕ τα ακόλουθα: 

Α. Τροποποιούνται οι διατάξεις της ΠΔ/ΤΕ 
2344/19.12.94 ως εξής: 

1 .Τροποποιούνται οι διατάξεις της παραγρ.2 και ορίζε¬ 
ται ότι: 

α) οι πληρωμές για: (0 τις τρέχουσες άδηλες συναλλα¬ 
γές φυσικών προσώπων (δαπάνες για τουρισμό, νοσήλια, 
σπουδές κ.λπ.), (μ) τις αγορές εισαγόμενων ειδών για κά¬ 
λυψη προσωπικών αναγκών και (Ιϋ) την κάλυψη προσωπι¬ 
κών αναγκών κατοίκων που βρίσκονται στο εξωτερικό, 


διενεργούνται από τις τράπεζες χωρίς την προσκόμιση α¬ 
ποδεικτικών στοιχείων της συναλλαγής, εφόσον η αξία 
της συναλλαγής δεν υπερβαίνει το ισότιμο 10.000 ευρώ. 

β) Οι πληρωμές για αγορές εισαγόμενων αγαθών μι¬ 
κρής αξίας που αφορούν το διεθνές εμπόριο και για λοι¬ 
πές τρέχουσες άδηλες συναλλαγές μέχρι του ισοτίμου 
2.000 ευρώ, διενεργούνται σύμφωνα με τη διαδικασία 
που ισχύει για τις συναλλαγές του εδαφίου α της παρού¬ 
σας παραγράφου. 

2. Αντικαθίστανται οι διατάξεις της παραγράφου 3 ως 
εξής: 

« 3. Οι τράπεζες, κατά τη χορήγηση συναλλάγματος και 
ξένων τραπεζογραμματίων ζητούν από τον κάτοικο Ελλά¬ 
δος που προτίθεται να διενεργήση τρέχουσες συναλλα¬ 
γές πάσης φύσεως με το εξωτερικό, δήλωση - αίτηση 
στην οποία θα περιλαμβάνονται οι ακόλουθες πληροφο¬ 
ρίες: 

- Στοιχεία αιτούντος (ονοματεπώνυμο, διεύθυνση, Α¬ 
ριθμός Δελτίου Ταυτότητας κ.λπ.) και δικαιούχου 

- Κατηγορία συναλλαγής 

-Χώρα προορισμού 

- Αξία και νόμισμα συναλλαγής 

- Είδος αγαθού - ΚΣΟ (Κωδικός Συνδυασμένης Ονομα¬ 
τολογίας) προκειμένου για αγορές εισαγόμενων αγαθών, 
εξαιρουμένων των συναλλαγών των εδαφίων (α Η) και (β) 
της παραγράφου 1. 

Για τους διενεργούντες τις ως άνω πληρωμές εφαρμό¬ 
ζονται τα όρια που προβλέπονται στο ΠΔ 96/93, όπως ι¬ 
σχύει, και στις εκάστστε αποφάσεις του Υπουργείου Οι¬ 
κονομικών ως προς τη δήλωση ΑΦΜ και την υποβολή πι¬ 
στοποιητικού φορολογικής ενημερότητας, αντίστοιχα.» 

3. Η ΠΔ/ΤΕ 2344/94, όπως τροποποιείται με την παρού¬ 
σα Πράξη, εφαρμόζεται και στους προτιθέμενους να διε¬ 
νεργήσουν πληρωμές τρεχουσών συναλλαγών: 

ί) από λογαριασμούς καταθέσεων κατοίκων σε συνάλ¬ 
λαγμα. Εφόσον οι λογαριασμοί αυτοί είναι κοινοί βοίπΐ 30 
οουπί) με μη κάτοικο, υπόχρεος των διατάξεων της παρα- 
γρ. 2 της παρούσας είναι ο συνδικαιούχος κάτοικος Ελ¬ 
λάδος, και 

Η) με εντολή κατοίκου για την πίστωση λογαριασμών μη 
κατοίκων σε δραχμές ή σε συνάλλαγμα που τηρούνται σε 
πιστωτικά ιδρύματα που λειτουργούν στην Ελλάδα. 

4. Καταργούνται οι διατάξεις των παραγρ. 5,6, και 7 και 
διευκρινίζεται ότι οι τράπεζες θα κοινοποιούν στην Τρά- 

πεζά της Ελλάδος τα στοιχεία των τρεχουσών συναλλα¬ 
γών με το εξωτερικό σύμφωνα με τις εκάστοτε ισχύουσες 
Οδηγίες της Τράπεζας της Ελλάδος για την Κατάρτιση 
του Ισοζυγίου Εξωτερικών Συναλλαγών. 

5. Η παρούσα Πράξη δεν θίγει τις διατάξεις της Εγκυ¬ 
κλίου Διοίκησης 2/18.2.97. 

Κατά τα λοιπά, οι διατάξεις της ΠΔ/ΤΕ 2344/19.12.94 
παραμένουν σε ισχύ. 

Β. Συμπληρώνονται οι διατάξεις της παράγρ. 3 της 
ΠΔ/ΤΕ 2302/16.5.94, όπως ισχύει, ως εξής: 

Εφόσον κάτοικοι και μη κάτοικοι έχουν υποβάλει δήλω¬ 


ση για τα μεταφερόμενα μέσα πληρωμής σε εγχώριο πι¬ 
στωτικό ίδρυμα κατά την αγορά του αντίστοιχου συναλ¬ 
λάγματος, επιδεικνύουν αντίγραφο της δήλωσης αυτής 
και δεν υποβάλλουν νέα δήλωση κατά την έξοδό τους α¬ 
πό τη χώρα. 

Από τις διατάξεις της παρούσας Πράξης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα Πράξη να δημοσιευθεί στην Εφημερίδα της 
Κυβερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


